آذربایجان-ارمنیستان جبهه خطینده چیخان چاتیشمادا آذربایجان اوردوسون‌دان بیر عسگر شهید اولدو.
آذربایجان مدافعه باخانلیغیندان وئریلن آچیقلامادا، ارمنیستان اوردوسونون آتیشکسی پوزدوغو و ائدیلن آتیشلا ائلشن خلیلوو آدلی عسگر شهید اولدو.
آچیقلامادا، باخانلیق یئتکیلیلرینین، شهید عسگرین عایله و یاخینلارینا باش‌ساغ‌لیغی دیله‌دیگی بیلدیریلدی.
آذربایجان خاریجی ایشلر باخانلیغینین بو قونویلا ایلگیلی آچیقلاماسیندا ایسه آتیشکس پوزولماسینین آذربایجان و ارمنیستان خاریجی ایشلر باخانلارینین گؤروشمه‌سی اؤنجه‌سینده ائدیلدیگی ایفاده ائدیلرک، سالدیرینین ارمنیستانداکی ساواش طرفدارلاری طرفین‌دن شعورلو شکیلده تشکیل ائدیلدیگینی آچیقلادی.
سالدیری ایله دانیشیقلار سۆره‌جینین پوزولماسی و بؤلگه‌ده گرگین‌لیگین آرتیریلماسینین آماجلاندیغی بیلدیریلن آچیقلامادا، بوتون مسئولیتین ارمنستان یؤنتیمینده اولدوغو وورغولاندی.
